open-index/open-wikipedia-markdown huggingface dataset:
Fuerte de Rapitán

O **fuerte de Rapitán** ye un fuerte poligonal d'o sieglo XIX que se troba en a ciudat aragonesa de Chaca (Chacetania). Situau en a punta de Rapitán (1.140 m), fació parti d'o inconcluso *Campo Atrincherau de Chaca*. En a suya redolada se construyió a dita *Batería Baixa de l'ueste* y yera prevista a construcción d'un atra batería a l'este que no se fació. A suya ubicación en a dentrada d'a val d'o río Aragón le daba una importancia estratechica decisiva en a esfensa d'a muga con Francia. Se tracta d'un emplazamiento artillero pa deciueito piezas de gran calibre y con cambras pa os defensors d'ista posición. Como tal, a mayor parti d'a obra se troba enterrecada pa esfender-se d'o fuego enemigo. Nunca no dentró en acción.

## Historia

En 1884 prencipioron as obras de desmonte y esplanación d'o futuro fuerte en o mont de Rapitán, que dende 1675 heba estau adedicau por o concello a pasto.

En 1886 s'heba rematau o camín d'acceso a la cima y en 1890 arribarían dende a fundición de Trubia once canyons pa estar situaus en o futuro castiello. A obra, encetada a la par que o fuerte de Coll de Ladrones en Canfranc y o fuerte Santa Helena en Biescas, estió un coste pa o Estau de seis millons de pecetas, treballando en as obras doscientos cincuenta chornalers y a-saber-los canters.

En a suya historia contemporania cal esmentar os trachicos episodios escaicius en os primers días d'a Guerra Civil, cuan debant d'os suyos muros fuoron fusilaus decenas de republicanos.

## Uso actual
Actualment, o fuerte de Rapitán s'ha convertiu en o salón d'a ciudat, puesto a on se reciben y acullen a os mas ilustres vesitants. Amás, en os zaguers anyos l'antiga fortaleza ha estau integrada como escenario adintro d'a programación cultural d'o concello.

Cal sinyalar as actuacions que astí s'han feito en cuantas edicions d'o ciclo de musica gospel "Mirando las Estrellas", asinas como a instalación adintro d'os suyos muros de cuantas exposicions.

D'atra man, o fuerte de Rapitán ha deixau d'acullir o Museu de Miniaturas Militars, que ha estau tresladau a la ciudadela de Chaca.

## Referencias

## Vinclos d'intrés
*  jaca.es
*  jaca.com
*  El fuerte de Rapitan (Jaca, Huesca)
Sierra de Lupera

A **sierra de Lupera** ye una sierra exterior pirenenca situada en o municipio de Biarche. O suyo cobalto se troba a 1.469 metros d'altaria. Fa parti d'o Parque Natural d'a Sierra y as Foces de Guara.

## Vinclos externos
* En Mendikat
O Tozal

**O Tozal** ye un mont de 713 metros d'altaria que se sitúa o municipio d'a Canal de Berdún (Chacetania).

## Vinclos externos
*  En "Mendikat"
Punta Chanlayo

A **punta Chanlayo** ye un mont de 1.264 metros d'altaria que se troba situau en o municipio de Fago (Chacetania), muit amán d'a muga entre Aragón y Navarra y d'o municipio de Salvatierra d'Esca.

## Vinclos externos
*  En "Mendikat"
Montidinera

**Montidinera** ye una montanya de 1.467 m d'altaria situada en o municipio de Casbas de Uesca.

Perteneixe a o Parque Natural d'a Sierra y as Foces de Guara.

## Enlaces externos
*  En Mendikat
Maratón de Nueva York de 2012

A **Maratón de Nueva York de 2012** yera a 44ena. edición d'a Maratón de Nueva York que heba de fer-se o 4 de noviembre de 2012 pero no podió fer-se por o paso de l'Huracán Sandy .

O paso de l'Huracán Sandy a semana d'antis complicó a situación d'a zona, y se'n teneban dubdas d'a conveniencia d'a celebración d'a preba ya que i eba chent sin de luz y atras necesidaz basicas, y no i heba tranporte publico. Tres días antis d'a calentada de celebración l'alcalde Michael Boolmerg dició que si que se feba, pero a l'atro diya cambió d'opinión y creyeba que no s'heba de celebrar pa poder centrar toz los esfuerzos en recuparse d'os danyos producius per o paso de l'huracán.

Finalment a preba no se fació, destinando os recursos d'a maratón, agua, comida, instalacions, personal, entre d'atros a disposición d'as autoridaz ta aduyar a os afectaus. Esto cheneró una gran controversia entre os que pensaban que si yera convenient a suya celebración y os que no. A isto caleba sumar os que yeran inscritos y s'heban ya desplazau u os que heban realizau un gran desembolso de diners contratando viaches y aloches pa competir y que per l'anulación d'a preba pocos diyas antis de celebrar-se o teneban mal pa o retorno d'os suyos diners.

A organización d'a preba proposó tres solucions: un reembolso; a participación garantizada ta a Maratón de Nueva York en as edicions de 2013, 2014, o 2015; u a participación garantizada ta a NYC Half 2013.

Gran parte d'a chent comprendió a situación y s'ofrioron pa aduyar en labors socials a los afectaus per lo huracán, atros facioron maratones alternativas como en lugars como Central Park.
Tozal de Lusera

O **tozal de Lusera** (en castellano *tozal de Lúsera*) ye un mont de 1.433 metros d'altaria situau en o municipio de Nueno (Plana de Uesca).

Se troba entre as sierras de Gabardialla y Belarra sobre a localidat de Lusera, que le da nombre, y l'entibo de Santa María de Belsué.

## Vinclos externos
*  En Mendikat.net
Tozal de Nasarre

O **tozal de Nasarre** ye un mont de 1.403 metros d'altaria situau en o municipio de Biarche (Plana de Uesca).

Se troba en a sierra de Lupera, sobre o lugar de Nasarre que le da nombre y adintro d'as mugas d'o Parque Natural d'a Sierra y as Foces de Guara.

## Vinclos externos
*  En Mendikat.net
Tozal d'as Gleras

O **tozal d'as Gleras** ye un mont de 1.151 metros d'altaria situau en o municipio de Biarche (Plana de Uesca).

Se troba sobre o lugar de Rodellar y o río Mascún, en o Parque Natural d'a Sierra y as Foces de Guara.

## Toponimia
Una glera ye un puesto a on os cantals i sigan acumulaus de traza natural, muit a sobén, como ye o caso, perque han estau arrocegaus dica astí per un curso d'augua como un río.

## Vinclos externos
*  En Mendikat.net
Punta Ascuitadero

:*No entivocar-se con a [[punta d'Erata]] (2.005 m).*

A **punta Ascuitadero** u **Eralta** ye un mont de 1.264 metros d'altaria que se troba situau sobre o lugar de Fago (Chacetania).

## Vinclos externos
*  En "Mendikat"
Punta Mondiniero

A **punta Mondiniero** (en castellano *Mondiñero*) ye un mont de 1.304 metros d'altaria situau en o municipio de l'Aínsa-Sobrarbe, sobre o lugar d'as Bellostas.

## Vinclos externos
*  En Mendikat.net
Beldorero

**Beldorero** ye un mont situau en a muga entre os municipios de Castiello de Chaca y Borau. Tien 1.271 metros d'altaria.

## Vinclos externos
*  En Mendikat.net
Puntal d'Arraro

O **puntal d'Arraro** ye un mont de 1.259 metros d'altaria situau en o municipio de Casbas de Uesca (Plana de Uesca).

Se troba en o Parque Natural d'a Sierra y as Foces de Guara, sobre a ermita d'a Virchen d'Arraro.

## Vinclos externos
*  En Mendikat.net
Punta Lasaosa

A **punta Lasaosa** (en castellano *punta Saosa* u *punta Sousa*) ye un mont de 1.284 metros d'altaria situau en o municipio d'as Penyas de Riglos (Plana de Uesca).

Se troba en a sierra de Santo Domingo.

## Vinclos externos
*  En Mendikat.net
Molimento Natural d'os Mallos de Riglos, Agüero y Penya Rueba

O **Molimento Natural d'os Mallos de Riglos, Agüero y Penya Rueba** ye un Molimento Natural d'Aragón que fa parti d'o rete d'espacios naturals protechitos. Declarau como espacio protechiu o 22 de noviembre de 2016, se troba situau entre os termins municipal d'as Penyas de Riglos, Agüero y Morillo de Galligo, en a Plana de Uesca entre as provincias de Uesca y Zaragoza, ocupando 188,43 ha.

Os suyos prencipals puntos d'intrés son os mallos de Riglos, os mallos d'Agüero y a penya Rueba.

## Atras feguras de protección
* Puesto d'importancia comunitaria PIC ES2410064: Sierras de Santo Domingo y Caballera.
* Zona d'especial protección pa las aus ZEPA ES0000287: Sierra de Santo Domingo y Caballera y río On­sella.

## Vinclos externos
*  Molimento Natural d'os Mallos de Riglos, Agüero y Penya Rueba en www.aragon.es.
Mallos d'Agüero

Os **mallos d'Agüero** son unas formacions cheolochicas consistents en unas penyas de parez verticals, ditas mallos, situadas en a localidat aragonesa d'Agüero, en a Plana de Uesca, bels 48&nbsp;km a o nord-ueste de Uesca capital, en as sierras exteriors d'o Prepireneu aragonés.

En noviembre de 2016, o Gubierno d'Aragón aprebó a declaración d'o Molimento Natural d'os Mallos de Riglos, Agüero y Penya Rueba.

## Cheolochía
Igual que atras formacions parellanas d'a redolada como os mallos de Riglos, os mallos d'Agüero son formaus mas que mas de conglomeraus d'entre l'Eoceno y o Mioceno, orichinaus por l'acumulación por sedimentación de particlas solidas procedents d'a destrucción d'os relieus pirenencos, depositaus aquí por o río Galligo, formando un gran cono de dechección. Posteriorment o viento y l'augua erosionoron istos materials deixando as formas que veyemos en l'actualidat.

## Toponimia
Os prencipals mallos son:
* **Penya Sola**, con mas de 200 metros d'altaria en a suya versant ueste ye un monolito visible mesmo dende Riglos.
* **Penya Salinero**.
* **Mallo d'o Castiello**, por trobar-se a o suyos piez o castiello d'Agüero.
* **Mallo d'as Crabas**.
* **Cabezón de Mosén Pedro**.
En as suyas parez se troban a *cueva d'a Reina*, que fería referencia a Berta d'Aragón, y a *cueva d'os chitanos*.

## Referencias

## Vinclos externos

*  Los Mallos de Agüero. Turismo Plana de Uesca.
*  Los Mallos de Agüero en www.descubrehuesca.com.
*  Agüero: mallos, historia y toponimia
Mallo Pisón

O **mallo Pisón**, tradicionalment dito **o Pisoné**, ye un mallo de 934 m d'altaria situau en os mallos de Riglos o municipio d'as Penyas de Riglos.

## Enlaces externos
*  En Mendikat
Cubilillo d'os Fils

O **Cubilillo d'os Fils** ye un mont de 1.047 m d'altaria situau en o municipio de Lobarre. Se troba chusto debant d'os mallos de Riglos, en o chicot macizo d'os Fils.

## Toponimia
Iste conchunto de formacions situadas amán d'os mallos de Riglos se denomina "Os Fils" por o suyo aspecto en forma de capas horizontals chenerau por l'acción d'a erosión diferencial sobre os diferents estratos de rocas mas u menos duras.

## Enlaces externos
*  En Mendikat
Mallo Ventuso

O **mallo Ventuso** (en castellano *Bentuso*) ye un mallo situau o municipio d'as Penyas de Riglos.

Con 1.012 m d'altaria ye o cobalto d'os mallos de Riglos propiament ditos. A suya paret sud se conoixe como "a Visera" y caye sobre as casas d'o lugar de Riglos.

## Enlaces externos
*  En Mendikat
Pui Arraso

**Pui Arraso** ye un mont de 1.167 m d'altaria situau o municipio d'as Penyas de Riglos y en a sierra de Lobarre.

## Enlaces externos
*  En Mendikat
Sierra de Lobarre

A **sierra de Lobarre** (en castellano *Sierra de Loarre*) ye una sierras exterior pirenenca que s'estendilla entre a Galliguera y a sierra de Gratal. Prene o suyo nombre d'a localidat de Lobarre, famosa por o suyo castiello.

O suyo cobalto ye Puixilibro, con 1.597 metros d'altaria. Atras cimas destacadas son Don Hueso (1.491 m), a Punta d'a Tallada (1.482 m), Layán (1.433 m) u a penya d'o Sol (1.287 m).

A suya estructura ye de plegos sobre calsineras eocenas y cretacicas.

## Referencias

## Vinclos externos
*  En a GEA
Galliguera

A **Galliguera** ye una comarca natural no oficial definida por a val meya d'o Río Galligo desde a Guarguera, dica que o Galligo dentra en Cinco Villas. Ye decir dende o trampo en o que desaugua en o Galligo o río Guarga, en o termín municipal de Candarenas, pasando dimpués os mallos de Riglos y auguas ta abaixo, travesando os municipios d'as Penyas de Riglos, Morillo de Galligo, Santolaria de Galligo, Biscarrués, dica Ardisa, primer municipio cincovillense que trescruza o río.

## Cheografía
En un sentido mas amplo puet entender-se a Galliguera como a ribera d'o Galligo en cheneral y toz os lugars y municipios que banyan as suyas auguas, entendendo asinas ista comarca a mayor escala, en a que se consideraría a *Galliguera Alta* l'actual comarca de l'Alto Galligo, y a *Galliguera Baixa* como la descrita antis. Seguntes l'Agrupación Folclorica Santa Cecilia de Chaca se describiría a comarca d'a siguient manera:

## Caracteristicas socieconomicas
En a redolada d'a Galliguera, una zona rural con un clima suau pa l'interior debiu l'acción termoreguladora d'o propio río y meyanament accesible dende as capitals de Uesca, Zaragoza y atras amanadas, se i fan dende fa decadas actividaz esportivas y turisticas de turismo activo, como escalada, senderismo, rafting, piragüismo d'auguas bravas, hydrospeed, etc. Asinas como turismo rural y de naturaleza, actividaz propicias igualment dada a situación d'istos lugars.

## Problematica medioambiental
Atamas d'estar una zona de turismo rural y activo important d'o prepireneu aragonés, se troba menazada por a construcción de l'entibo de Biscarrués que engaronaría gran parti d'a ribera d'o Galligo incluyindo a propia población de Biscarrués. Actualment y dimpués de mas de trenta anyos de pleitos, o prochecto se troba encara en os tribunals atamas d'a población d'os habitants d'a comarca, pero con os refirmes a o prochecto d'atros sectors allenos a ella.

Dende que prencipió iste conflicto a "Coordinadera Biscarrués - Mallos de Riglos", asociación d'afectaus autodefinida como *[[Organización no gubernamental|ONG]] adedicada a la protección d'o río Galligo, amás d'a lucha contra a construcción d'o pantano de Biscarrués*, viene esfendendo as reivindicaciones d'os vecins d'a Galliguera debant de tal problematica. Dita organización treballa adintro d'a Coordinadera d'Afectaus por Grans Entibos y Trasvases, conoixida tamién como COAGRET.

## Referencias
Penya Fambre

A **penya Fambre** (en castellano *Peña Fambre*) ye una montanya de 1.142 metros d'altaria que troba en a depresión meya intrapirenenca, en o municipio de Bailo.

## Vinclos externos
*  En "Mendikat".
Cerro de la Madalena

O **cerro de la Madalena** ye un cerro aragoés de 1.188 metros d'altaria que troba en a depresión meya intrapirenenca, en o municipio de Bailo, en a comarca d'a Chacetania y provincia de Uesca.

## Vinclos externos
*  En "Mendikat".
Cerro de San Cristóbal (Uesca)

O **cerro de San Cristóbal** ye un cerro de 773 m d'altaria situau en o municipio de Biarche, chunto a o lugar de Morrano.

## Enlaces externos
*  En Mendikat
Palangosa

La **Palangosa** ye un mont de 1.155 metros d'altaria situau en la muga entre los municipios de la val d'Echo y Ansó.

## Vinclos externos
*  En Mendikat.net
Pichiruel

**Pichiruel** (en castellano *Pueyo Cabañas*) ye un pico de 1.076 metros d'altaria situau en a muga entre os municipios d'a Canal de Berdún y Ansó.

## Vinclos externos
*  En Mendikat.net
Punta Beleis

A **punta Beleis** ye un mont de 1.168 metros d'altaria que se troba situau sobre a foz de Fago (Chacetania).

## Vinclos externos
*  En "Mendikat"
Penya Maxonera

A **penya Maxonera** ye un mont de 1.019 metros d'altaria que se troba situau en o municipio de Fago (Chacetania).

## Vinclos externos
*  En "Mendikat"
Cerro Castellazo

O **cerro Castellazo** u **punta Abadías** ye un cerro de 1.097 metros d'altaria. Se troba en o municipio d'Agüero, en a provincia de Uesca.

En a suya versant sud se troba a ermita de Sant Esteban d'Agüero.

## Vinclos externos
*  En "Mendikat"
O Cabezón

**O Cabezón** ye un cerro de 1.062 metros d'altaria. Se troba en o municipio d'Agüero, en a comarca d'a Plana de Uesca y provincia de Uesca.

## Referencias

## Vinclos externos
*  En "Mendikat".
Penya Amán

A **penya Amán**, u popularment **penya Men**, ye un mont de 1.121 metros d'altaria situau en o municipio de Loporzano.

Fa parti d'o Parque Natural d'a Sierra y as Foces de Guara y chunto con a penya de Sant Miguel u penya Sen (1.126 m) forma o Salto de Roldán, una impresionant foz formada por o río Flumen.

## Leyenda
Seguntes diz a leyenda en l'anyo 778, o caballero Roldán, protagonista d'a Canción de Roldán, sobrín de Carlos Magno, fuyiba a caballo, de tornada enta Francia, dimpués d'una expedición fallida contra a ciudat musulmana de Saraqusta (actual Zaragoza). Perseguiu por os suyos enemigos, en arribar a la penya d'Amán, realiza un prodichioso brinco enta a penya de Sant Miguel, deixando a os enemigos dezaga; o suyo caballo, manimenos, murió a causa d'o gran esfuerzo. Se diz que as pateyadas deixadas por os cascos de l'animal son encara visibles en l'actualidat.

## Vinclos externos
*  En Mendikat.net
Tozal de Surta

O **tozal de Surta** u **penya Surta** ye un mont de 1.348 metros d'altaria situau en o municipio de l'Aínsa-Sobrarbe, en a sierra de Vallés, sobre o lugar de Sasa de Surta.

## Vinclos externos
*  En Mendikat.net
Tozal de Salillas

O **tozal de Salillas** ye una montanya de 1.164 m d'altaria situada en o municipio de Loporzano.

Perteneixe a o Parque Natural d'a Sierra y as Foces de Guara.

## Enlaces externos
*  En Mendikat
Tozal de Palo

O **tozal de Palo** u **Santa Barbara** ye un mont de 1.171 metros d'altaria situau en o municipio de Palo.

## Toponimia
En a suya cima se troba a ermita de Santa Barbara de Palo, sobre la que i hai un vértiz cheodesico con una altaria de 1.173 m sobre o livel d'a mar.

## Vinclos externos
*  En Mendikat.net
San Cristóbal (Muro de Roda)

**San Cristóbal** ye un mont de 1.037 metros d'altaria situau en o municipio d'a Fueva, chunto a la localidat de Muro de Roda.

## Vinclos externos
*  En Mendikat.net
Barratina

A **barratina** u **gorra larga** ye una pieza de vestiu masculina y rustica que s'emplegaba pa cubrir a cabeza, feita en casa por lo regular de lana, que s'emplegaba dica las zaguerías d'o sieglo XIX u escomienzos d'o sieglo XX en buena cosa d'os Pireneus, incluindo as vals mas altas de comarcas aragonesas como a Val de Benás en Ribagorza, an que s'emplegaba pa diario y se reservaba os sombreros pa os días de fiesta.

Anque agora ye a saber-lo relacionada con os vestuaches tipicos de Catalunya (an s'ha popularizau a denominación «*barretina*»), a gorra larga yera común en un buen numero de vals pirenencas en sieglos pasaus, y puestar que se conoixese mismo en o País Basco, pos seguntes Violant i Simorra en a val d'Ezcua esistiba una variant que en deciban «*buru-tapa*».

## Confección
A barratina se feba de lana cardada y tixida en casa y dimpués se tenyiba. En Pallars y Ribagorza en i habeba de dos colors por principal, roya, que se deciba «*gorra roya*», y morada, que se deciba «*gorra musca*». Como atros cheneros, a tinción se feba lo mas a sobén en as villas y cabeceras de val, pos yera raro que en as casas se tenese os medios pa tenyir as telas.

Tanto a color como a forma como se levaba gosaban estar sinyals d'identidat de l'individuo. L'uso tamién podeba variar con a posición social u economica, pasando por un rabanyo de puestos que as muscas as levaban os amos, pero tamién os viellos, entre que as gorras royas yeran mas propias d'a chovenalla. En a Ribagorza tamién i habeba chent que la levaba sin tenyir, ixo ye, de color de lana que en deciban *burell*.

## Notas


## Referencias

## Se veiga tamién
* Cachirulo.
* Sombrero de Sastago.
Cantera Caixico

**[[Cantera]] Caixico** (en castellano *Cantera del Cagigo*) ye un mont situau en o municipio de Castiello de Chaca. Tien 1.375 metros d'altaria.

## Vinclos externos
*  En Mendikat.net.
Tozal de Mediodía

O **tozal de Mediodía** (en catalán *Tossal del Mediodía*, localment en catalán ribagorzano *Tusal de Mediodía*) u **mallo de Codonyeras** (en castellano *Codoñeras*) ye un mont situau en o municipio d'Isabana, en a sierra de Cis.

## Vinclos externos
*  En Mendikat.net
Penya Grau

O **penya Grau** ye un mont de 1.116 metros d'altaria situau en o municipio de Biarche (Plana de Uesca).

Se troba entre as sierras d'Arangol y Lupera, sobre o río Alcanadre y adintro d'as mugas d'o Parque Natural d'a Sierra y as Foces de Guara.

## Vinclos externos
*  En Mendikat.net
Mont Torla

O **mont Torla** u tamién conoixiu como **Sant Pelai** (en castellano *San Pelayo*) ye un mont de 1.072 metros d'altaria que se situa en a muga entre os municipios de Santa Cruz d'as Serors y Chaca, en a Chacetania.

Se troba en a sierra de Sant Chuan d'a Penya, en a depresión meya intrapirenenca.

## Vinclos externos
*  En "Mendikat"
Picón de Llaguarres

:*No entivocar-se con o [[tozal de Calvera]].*

O **picón de Llaguarres** (en castellano *Picón de Laguarres*) u tamién **Castell de Llaguarres** (en castellano *Castillo de Laguarres*) ye un mont situau en o municipio de Capella, en a sierra de Llaguarres.

Tamién conoixiu a vegadas como **Calvera** por o vértiz cheodesico que i hai en a suya cima.

## Vinclos externos
*  En Mendikat
*  [ftp://ftp.geodesia.ign.es/Red_Geodesica/Hoja0250/025090.pdf Fuella d'o vértiz cheodesico]
Puindino

**Puindino** (en castellano *El Puindino*) ye un pueyo situau en a muga entre os municipios de Samianigo y Candarenas, entre as localidaz de Latrás y Latre. Tien 1.311 metros d'altaria.

## Historia
En a suya cima i hai restas d'una posición d'a Guerra Civil Espanyola perteneixient a os sublevaus y que se fació servir en a esfensa de Samianigo. Estió en o mes de setiembre de 1937 cuan s'organizó en a redolada d'o lugars de Latre y Aquilué un nuclio defensivo pa mirar que os republicanos no i arribasen dica Candarenas. Dende o pueyo os sublevaus controlaban amás o lugar de Latrás, a on se trobaba a 72 brigada mixta republicana.

Se i pueden trobar encara dos niedos cerculars de piedra ixeca y cimento en a cota 840. A posición principal yera situada en a cota 1.037, a on se pueden veyer encara dibuixos de trinchera y barraches de piedra ixeca. En a cota 744 trobamos mas barraches de piedra ixeca y niedos de tirador orientaus enta o río Galligo y cubrindo tamién a vía ferria entre Uesca y Chaca

## Vinclos externos
*  En Mendikat.net
*  Alto Gállego. Memoria democrática de Aragón
Mont Solandoto

O **mont Solandoto** ye un mont de 877 metros d'altaria que se sitúa o municipio de Puent d'a Reina de Chaca (Chacetania),

## Vinclos externos
*  En "Mendikat"
Tozal Corona

O **tozal Corona** u **penya Magdalena** ye un mont de 878 metros d'altaria situau en o municipio d'a Fueva.

## Vinclos externos
*  En Mendikat.net
Cornaranya

**Cornaranya** (en castellano *Cornaraña*) u *Corona d'Aranya* (en castellano *Corona de Araña*) ye un mont de 975 metros d'altaria que se situa en o municipio de Santa Cruz d'as Serors, en a Chacetania.

## Toponimia
En a suya versant norte, perteneixient a o municipio de Chaca (lugars d'Ascara y Abai) ye conoixiu como *Cornaranya*, mientres que en a sud, que perteneixe a o municipio de Santa Cruz d'as Serors le'n dicen *Corona d'Aranya*.

## Vinclos externos
*  En "Mendikat"
Río de Ferrera

Lo **río de Ferrera** ye un curso d'augua que naixe en la versant ueste de la sierra de Ferrera y caye en lo río Camaras por la suya marguin ezquierda en lo termin municipal de Ferrera de los Navarros, auguas enta baixo de Villar de los Navarros y auguas ent'alto d'Azuara.

Traviesa los termins municipals de Lueixma y Ferrera de los Navarros, a on que bi ha un entibo chico.

Son tributarios de lo río de Ferrera por la suya marguin dreita l'arroyo d'el Reguero y lo barranco d'el Regacho.

## Referencias

## Bibliografía
* Javier San Román, Julio E. Foster: *El Río Aguasvivas* Volumen 14 de *Ríos de Aragón*. Prensa Diaria Aragonesa, 2005. p 34-35.
Penya de Sant Cosme

A **penya de Sant Cosme** (en castellano *Peña de San Cosme*) ye una montanya de 1.052 m d'altaria situada en o municipio de Casbas de Uesca.

Perteneixe a o Parque Natural d'a Sierra y as Foces de Guara.

## Enlaces externos
*  En Mendikat
Punta de Nablas

A **punta de Nablas** ye un mont de 941 metros d'altaria situau en a muga entre os municipios d'as Penyas de Riglos (Plana de Uesca) y Bailo (Chacetania).

## Referencias

## Vinclos externos
*  En mapcarta.com
Tozal d'o Muro

O **tozal d'o Muro** (en castellano *Tozal de Muro de Lisa*) ye un tozal de 1.182 metros d'altaria situau en o municipio de Puértolas, en a sierra de Sant Visorio.

## Toponimia
Debe o suyo nombre a l'amanada localidat de Muro de Bellós.
Punta d'o Pino

A **punta d'o Pino** (en castellano *Punta del Pino*), tamién denominada **punta Pecazo** u **Liecinera**, ye un mont de 1.118 metros d'altaria situau en o municipio de Bailo (Chacetania).

## Referencias
Alto Metils

L**'Alto Metils** u **punta Metils** ye un mont prepirenenco de 1.552 metros d'altaria. Se troba administrativament en o municipio sobrarbenco de Fanlo.

## Referencias
Derivada

En matematicas, a **derivada** d'una función d'una variable real mesura l'amplaria d'a valor d'a función (valor d'eixida) en relación con un chicot cambio d'o suyo argumento (valor de dentrada). O calculo de derivadas constituye una ferramienta basica d'o calculo infinitesimal. Por eixemplo, a derivada d'a posición d'un obchecto en movimiento en relación con o tiempo ye a vitesa (instantania) de l'obchecto.

A derivada d'una función d'una unica variable en una valor de dentrada trigada, cuan ista bi ye, ye a pendient d'a tanchent ta la grafica d'una función en ixe punto. A tanchent ye a millor aproximación lineal d'a función amán d'ixa valor de dentrada. Por ista razón, se gosa describir a derivada como "a taxa de cambio instantanio", a razón d'o cambio instantanio en a variable dependient en relación con o d'a variable independient.

As derivadas se pueden cheneralizar ta funcions d'a-saber-las variables reals. En ista cheneralización, a derivada se reinterpreta como una transformación lineal que a suya grafica ye (dimpuesas d'una translación apropiada) a millor aproximación lineal ta la grafica d'a función orichinal. A matriz chacobiana ye a matriz que representa ista transformación lineal en o respective a la base dada por a elección d'as variables independient e dependient. Ta una función real d'a-saber-las variables, a matriz chacobiana se reduz enta o vector gradient.

O proceso de trobar una derivada se denomina **diferenciación**. O proceso contrario se diz antidiferenciación. O teorema fundamental de calculo relaciona l'antidiferenciación con a integración. Tanto a diferenciación como a integración constituyen as dos operacions fundamentals en o calculo d'una unica variable.

## Notas


## Referencias
Bebida

Una **bebida** ye cualsiquier liquido que s'inchiere y encara que a bebida por excelencia ye l'augua, o termin se refiere por antonomasia a las bebidas alcolicas y as bebidas gaseosas. As infusions tamién son un eixemplo d'uso masivo de bebidas. Os zumos sin gas tamién en son un eixemplo.

Estando o suyo prencipal obchectivo ser bebidas pa amortar a set, o consumo de cualques bebidas, mas que mas esprituosas, ha estau con no poca frecuencia vinclau a la celebración de rituals de caracter relichioso (como por eixemplo a eucaristía d'o rito catolico), estando o suyo consumo huei lo día, talment a modo de reminiscencia d'aquels ritos, muit frecuent en trobadas socials y celebracions.

## Notas


## Referencias
Festival d'a Canción Caribenya

Lo **Festival d'a Canción Caribenya** ye una competición anyal de cancions celebrau entre los países d'a Unión Caribenya de Radiodifusión (UCR). Ye la competición de cancions millor valorada d'o Caribe. A ormino, se refiere como lo Festival d'a Canción d'Eurovisión, y en ocasions clamau erroniament lo *Festival d'a URC*.

Cada isla y país participants realizan una final nacional an se tría un ganador. Esta s'emite en directo en a competición nacional per las estacions de televisión d'os miembros d'a URC. Lo ganador d'esta final se presentará alavez a la competición. En o festival, lo finalista representa a lo suyo país.

Lo programa ha estau emitiu en directo dende la suya primera edición en 1984.

## Participants
*  Antigua y Barbuda
*  Barbados
*  Chamaica
*  Cuba
*  Grenada
*  Guyana
*  Sant Vicent y as Granadinas
*  Santa Lucia
*  Surinam
*  Trinidad y Tobago

## Ganadors
*1987: Machel Montano de Trinidad y Tobago
*1988: Giselle Gordon de Trinidad y Tobago
*1990: Myhrna Jague 
*1992: John King de Barbados
*1993: Mariryn Willians de Trinidad y Tobago
*1996: Kareen Clarke de Barbados con a canción *United on the Caribbean*.
*1999: Tiron Williams con a canción *Rise Caribbean*.

## se veiga tamién
*Festival d'a Canción d'Eurovisión
*Festival OTI d'a Canción (spin-off d'Eurovisión de Iberoamerica que estió precedito por o Festival Mundial d'a Canción Latina) 
*Festival d'a Canción d'Eurovisión Asiaq(+w)

## Vinclos externos
*  Pachina web d'o festival d'a canción caribenya.
Serrezuela

**Serrezuela** puede fer referencia a:
* **[[Serrezuela (Aranda de Moncayo)|Serrezuela]]**, despoblau de lo termin municipal d'Aranda de Moncayo.
* **[[Serrezuela (Archentina)|Serrezuela]]**, municipio d'Archentina.
* **[[La Serrezuela]]**, sector de lo Sistema Iberico entre Peralejos de las Truchas y Checa.
* **[[La Serrezuela (sierra de la Virchen)|La Serrezuela]]**, sarrau occidental de la sierra de la Virchen entre Malanquiella, Aranda de Moncayo y Clarés de Ribota.
* **[[La Serrezuela (Cameros)|La Serrezuela]]**, pico de las sierras de Cameros.
La Serrezuela (sierra de la Virchen)

**La Serrezuela** ye un sarrau occidental de la sierra de la Virchen con dirección NO-SE situau entre Malanquiella, Aranda de Moncayo y Clarés de Ribota.

## Altarias
La principal altaria ye Torre de la Masa con 1.176 m.

## Toponimia
L'oronimo *Serrezuela* ye un derivau de "sierra" con lo sufixo diminutivo *[[Terminación -uela (toponimia)|-uela]]*, (común en toponimia), y l'infixo *[[infixo -iz-|-ez-]]*. Ya se documenta en un texto escrito en Aranda de Moncayo en lo sieglo XV (*collado de la Serreçuela*).

En la Serrezuela bi ha uns cuantos microtoponimos descriptivos de lo terreno: *la [[Pedriza]]*, *collado d'el [[Tormacal|Tornagal]]*, *[[vago]] de los Troncos*, *barranco de Vallurguín*, *val de Aranda*, etcetera.

## Hidrolochía
La versant nord-este de la sierra desaugua enta lo riu Aranda, la versant sud-ueste desaugua enta la rambla de Ribota, los dos afluents de Xalón.

## Cheolochía
En Torre de la Masa afloran las piedras panals y conglomeraus de la formación Quarcita de Bambola (Cambrico inferior).

Entre los termins municipals de Clarés de Ribota y Malanquiella bi ha una representación chica de rodeno de facies Buntsandstein (Triasico inferior). En lo termin municipal d'Aranda de Moncayo bi ha una representación chica de dolomías de lo Retián (Triasico tardano) y carniolas-brechas dolomiticas  de lo Hettanchián (Churasico primerenco), con representación de las formacions Imón, Cortes de Tajuña y Lecera.

Entre los termins municipals d'Aranda de Moncayo y Malanquiella toz estos materials y los cambrians son superposaus en discordancia angular por conglomeraus, piedras panals y limolitas d'edat miocena.

## Referencias

## Bibliografía
*  Eduardo Viñuales Cobos: *Red Natural de Aragón. Comunidad de Calatayud* nº 17, 2007.
*  Instituto Geológico y Minero de España: *Mapa Geológico de España E 1:50.000. Illueca*. Fuella 381 25-15. Servicio de publicaciones del Ministerio de Industria y Energía, 1981.
Tarayuela

Una **tarayuela** ye talaya chica y en toponimia puede fer referencia a:
* **[[Tarayuela (sierra de las Defesas)|Tarayuela]]** (1.738 m), una talaya situada en la sierra de las Defesas de Cantaviella.
* **[[Tarayuela (Cocutas)|Tarayuela]]** (1.229 m), talaya que fa de muga cuadruple entre los termins municipals de Malanquiella, Bichuesca, Verdello y Torre la Palla. 
* **[[La Tarayuela]]** (1010 m), talaya de lo termin municipal de Bordalba.
* **[[Tarayuelas (Cubel)|Tarayuelas]]**, loma de lo termin municipal de Cubel.
* **[[Las Tarayuelas]]** (940 m), elevacions entre los termins municipals de Plenas y Blesa.

## Se veiga tamién
*Talayuela.
*Tariuela.
Sierra de Miravalles

La **sierra de Miravalles** ye una aliniación de cimas de la branca aragonesa de lo Sistema Iberico situada a l'este de la sierra de la Virchen con orientación Ueste-Este.

La suya superficie ye en los termins municipals de Pomer, Malanquiella y Ciria.

## Altarias
La principal altaria ye Los Retroncos con 1.332 m, seguida d'atras como alto d'el Capón (1.299 m), mont Albo (1.297 m), mollón de los Tres Obispos (1.219), Miravalles, penya de Borobia y La Torreta.

## Hidrolochía
Las dos versants son en la cuenca hidrografia d'Aranda. La versant norte de la sierra desaugua enta lo barranco de Val de Puertas, la versant sud lo fa enta barrancos que complegan en lo barranco de Malache.

## Cheolochía
Un encabalgamiento posa en contacto las formacions retianas-hettanchianas Imón, Cortes de Tajuña sobre un sinclinal con nuclio con formacions toarcianas (formacions Cerro del Pez, Barahona y Turmiel), que son sobre los mesmos materials retians-hettanichians y la formación Keuper.

## Referencias

## Bibliografía
* Eduardo Viñuales Cobos: *Red Natural de Aragón. Comunidad de Calatayud* nº 17, 2007.
* Instituto Geológico y Minero de España: *Mapa Geológico de España E 1:50.000. Borobia*. Servicio de publicaciones de Ministerio de Industria y Energía. 1983.
Pilar Alegría Continente

**María del Pilar Alegría Continente**, naixida l'1 de noviembre de 1977 de la Zaida (Ribera Baixa d'Ebro, Aragón) ye una politica aragonesa, ministra d'Educación y Formación Profesional d'o Gubierno d'Espanya dende o 12 de chulio de 2021.

Dende o 27 de chinero de 2025 ye secretaria cheneral d'o Partido de los Socialistas de Aragón.

## Referencias

## Vinclos externos
Matt Mobley

**Matt Mobley**, naixiu l'1 de setiembre de 1994 de Worcester (Massachusetts, Estaus Unius) ye un chugador profesional estausunidense de basketbol. Tien una altaria d'1,93 metros y ocupa la posición d'escolta. En l'actualidat chuga en o *[[Basket Zaragoza 2002|Casademont Zaragoza]]*, d'a liga ACB.

## Trachectoria esportiva

## Vinclos externos
*  Ficha d'o chugador en TBLstat.net.
Josep María Gay de Liébana i Saludas

**Josep Maria Gai de Liébana i Saludas**, naixiu de Barcelona o 6 de mayo de 1953 y muerto en o mesmo puesto o 16 de chulio de 2021, estió un economista, divulgador economico y asesor esportivo catalán.

Doctor en economía, yera profesor d'economía en a Universidat de Barcelona y pionero de l'analisis de l'actualidat economica en medios de comunicación de gran difusión estando habitual colaborador en La Vanguardia, TV3, 8TV, Catalunya Ràdio, La Sexta, RAC1 y la COPE.

Ligau a lo mundo d'o esporte dende choven, estió socio d'o Panathlon Club de Barcelona, d'o Club de Golf de Fontanals, d'o Club de Golf de Pals, d'o Reial Club Tennis Barcelona-1899 y del Club Tennis de la Salut, d'o cual fue directivo (1974-75). Fizo parte d'o Consello d'Administració d'o RCD Espanyol entre 2004 y 2006 y estió patrón d'a Fundació Privada d'o club.

## Obra
* *España se escribe con E de endeudamiento : radiografía de un país abocado al abismo* (Deusto, 2012).
* *¿Dónde estamos? : verdades, mentiras y deberes pendientes de la recuperación económica* (Deusto, 2015).
* *La gran burbuja del fútbol : los modelos de negocio que oculta el deporte mas importante del mundo* (Conecta, 2016).
* *Revolución tecnológica y nueva economía* (Deusto, 2020).

## Vinclos externos
Annalena Baerbock

**Annalena Charlotte Alma Baerbock**, naixida d'Hannover (Alemanya) lo 15 d'aviento de 1980, ye una politica alemana que dende lo 22 de setiembre de 2013 ye deputada en o Bundestag d'Alemanya. Ye candidata d'o Bündnis 90/Die Grünen a Canceller d'Alemanya pa las eleccions federals de 2021.

## Referencias
Canceller d'Alemanya

O **canceller d'Alemanya** (en alemán **Bundeskanzler** u **Bundeskanzlerin**, si ye una muller) ha estau tradicionalment a denominación d'o chefe de gubierno d'Alemanya. Mientres o periodo dende 1871 dica 1945, lo nombre d'o cargo yera *Reichskanzler* (canceller imperial). L'actual canceller d'Alemanya ye Friedrich Merz dende lo 6 de mayo de 2025.

## Cancellers democraticos d'Alemanya dende 1949

## Referencias
President d'Alemanya

O **President d'Alemanya** (en alemán *Bundespräsident* ) ye lo chefe d'Estau d'Alemanya. Ye triau pa un maximo de dos mandatos de cinco anyos per la *Bundesversammlung* (*asemblea Federal*), un organo mixto d'o Bundestag y igual numero de miembros ninviaus per os parlamentos d'os estaus federados (Landtage). O suyo papel ye representativo y en o sistema politico d'o estau va dillá d'a politica cutiana. Mesmo si no existe una disposición constitucional que prohiba a lo president federato fer declaracions politicas diarias, lo chefe d'estau tradicionalment se retraye de fer tals declaracions.

O treballo d'o gubierno en Alemanya ye a cargo d'o Canceller Federal y lo Gabinete Federal. Manimenos, lo cargo de President Federal incluye lo dreito y lo deber d'actuar politicament y no se limita a quefers purament representativos. As funcions d'a usina son definidas per la Lei Fundamental (Articlos 54 a 61).

Dende o 19 de marzo de 2017, o president d'Alemanya ye Frank-Walter Steinmeier.

## Presidents democraticos d'Alemanya

## Referencias
Bundestag

O **Bundestag** (literalment "Dieta Federal" ) ye lo parlamento y, per tanto, lo cuerpo lechislativo d'a Republica Federal d'Alemanya con seu en Berlín. En o sistema politico d'Alemanya, lo Bundestag ye lo solo organismo constitucional d'a Federación que puede estar triau dreitament per os ciudadans alemans de conformidat con l'articlos 20 y 38 d'a Lei Fundamental.

O Bundestag tien 630 miembros y ye triau cada cuatro anyadas. Dende 1999 tien a suya seu en l'edificio d'o Reichstag en Berlín.

## Referencias

## Vinclos externos

*  Sitio web oficial.
Armin Laschet

**Armin Laschet**, naixiu d'Aquisgrán (Alemanya) lo 19 de febrero de 1961, ye un politico alemán que dende lo 27 de chunio de 2017 ye lo 11eno Ministro-president de Renania d'o Norte-Westfalia, l'estau mas poblau d'Alemanya. Lo 16 de chinero de 2021 estió triau president d'a Unión Democrata Cristiana d'Alemanya (CDU).​ Actualment tamién ye candidato d'a CDU a Canceller d'Alemanya pa las eleccions federals de 2021.

## Referencias
Saginaw Grant

**Saginaw Grant** (**Saginaw Morgan Grant**), naixiu de Pawnee (Oklahoma) o 20 de chulio de 1936 y muerto o 27 de chulio de 2021 en Los Angeles (California), estió un actor amerindio estausunidense d'a tribu d'os Fox & Sawk conoixiu por as suyas interpretacions d'amerindios en cintas del oeste, prencipalment por as suyas interpretacions en as cintas *[[The Lone Ranger]]*, *[[The World's Fastest Indian]]*, *[[Community]]*,  *[[Breaking Bad]]*.

Hereu y transmisor d'as tradicions d'a suya tribu yera Chefe hereditario, bailarín de Pow Wow, coach motivacional y veterán d'a Guerra de Vietnam d'os marins estausidenses.

## Filmografía
**[[War Party (1988 film)|War Party]]* de 1988 en a intepretación de Freddie Man Wolf.
**[[Small Time (1996)|Small Time]]* de 1996 en a interpretación de The Holy Man.
**[[Purgatory (1999 film)|Purgatory]]* de 1999  - Ancient Gate Keeper.
**[[Grey Owl (film)|Grey Owl]]* de 1999 en a intepretación de Pow Wow Chief.
**[[Legend of the Phantom Rider]]* de 2002 en a intepretación de Medicine Man.
**[[Black Cloud (film)|Black Cloud]]* de 2004 en a intepretación de l'agüelo.
**[[Social guidance film|Social Guidance]]* de 2005 en a intepretación de Red Hightower (2005).
**[[The World's Fastest Indian]]* de 2005 en a intepretación de Jake.
**Beyond the Quest* de 2007 en a intepretación de Apparition.
**[[Slipstream (2007 film)|Slipstream]]* de 2007 en a intepretación d'Eddie.
**[[Maneater (2009 film)|Maneater]]* de 2009 en a intepretación de Stanley Hipp.
**Walking on Turtle Island* de 2009 en a intepretación de Catches the Bear.
**[[Winter in the Blood (film)|Winter in the Blood]]* de 2013 en a intepretación de Yellow Calf.
**[[The Lone Ranger (2013 film)|The Lone Ranger]]* de 2013 en a intepretación de Chief Big Bear.
**Wind Walkers* de 2015 en a intepretación d'Elder.
**[[The Ridiculous 6]]*  de 2015 en a intepretación d'Screaming Eagle.
**Valley of the Gods* de 2017 en a intepretación de Tall Bitter Water.
**Journey to Royal (and the 4th Emergency Rescue Squadron)* de 2017 en a interpretación d'él mesmo.

## Vinclos externos

*  https://www.imdb.com/name/nm0335636/ Saginaw Grant en IMDb.
Bombardeyos atomicos sobre Hiroshima y Nagasaki

Os **bombardeyos atomicos sobre Hiroshima y Nagasaki** (en anglés, *atomic bombings of Hiroshima and Nagasaki*; en chaponés, 日本への原子爆弾投下, literalment « caita de bombas atomicas en Chapón ») estioron dos ataques nucleyars ordenaus per Harry S. Truman, president d'os Estaus Unius, contra l'Imperio d'o Chapón. Os ataques s'efectuoron o 6 y o 9 d'agosto de 1945, respectivament, lo que contribuyió, de conchunta con a Guerra sovietico-chaponesa, l'a rendición de Chapón y o fin d'a Segunda Guerra Mundial. Dimpués de seis meses d'intenso bombardeyo d'atras 67 ciudaz, l'arma nucleyar Little Boy estió soltada sobre Hiroshima o luns 6 d'agosto de 1945, seguida per a detonación d'a bomba Fat Man o chueves 9 d'agosto sobre Nagasaki. Entre 105.000 y 120.000 personas murioron y 130.000 resultoron feridas. Dica a calendata, istos bombardeyos constituyen os unicos ataques nucleyars d'a historia.

S'estima que, enta zaguerías de 1945, as bombas heban matau a 166.000 personas en Hiroshima y 80.000 en Nagasaki, totalizando unas 246.000 muertes, encara que nomás a metat feneixió os días d'os bombardeyos. Entre as victimas, d'o 15 a lo 20 % murioron per lesions u malotías atribuyidas a l'enverenamiento per radiación. Dende alavez, cualques atras personas han feneixiu de leucemia (231 casos observaus) y distintos cancers (334 observaus) atribuyius a la exposición y a la radiación liberada per as bombas. En totas dos ciudaz, a gran mayoría d'as muertes estioron de civils.

Seis días dimpués d'a detonación sobre Nagasaki, o 15 d'agosto, l'Imperio de Chapón anunció a suya rendición incondicional a los Aliaus, fendo-se formal o 2 de setiembre con a sinyatura de l'acta de capitulación. Con a rendición de Chapón, concluyió a guerra d'o Pacifico y, per tanto, a Segunda Guerra Mundial. Como consecuencias d'a redota, l'Imperio nipón estió ocupau per fuerzas aliatas lideradas per os Estaus Unius —con contribucions d'Australia, a India britanica, o Reino Uniu y Nueva Zelanda— y adoptó os « Tres principios antinucleyars », que le prohibiban poseyer, fabricar y introducir armamento nucleyar.

Os sobrevivients d'os bombardeyos se dicen hibakusha (被 爆 者, una palabra chaponesa que se traduz literalment como "personas afectadas per explosions"). O gubierno chaponés ha reconoixiu a unas 650.000 personas como hibakusha. En 31 de marzo de 2020, 136.682 encara seguiban vivos.

## Referencias

## Bibliografía
* Gordin, Michael D. (2007). *Five Days in August: How World War II Became a Nuclear War*. Princeton, New Jersey: Princeton University Press. ISBN 978-0-691-12818-4. OCLC 70630623
* Ogura, Toyofumi (2001). *Letters from the End of the World: A Firsthand Account of the Bombing of Hiroshima*. Tokyo: Kodansha International. ISBN 978-4-7700-2776-4.
* Thomas, Gordon; Morgan Witts, Max. *Enola Gay: Una apasionante investigación sobre la bomba atómica de Hiroshima*. Ediciones B - Mexico, 2005. ISBN 8-466-62042-7.
* Sherwin, Martin J. *A World Destroyed: Hiroshima and its Legacies*. Stanford University Press, 2003. ISBN 0-8047-3957-9.
Archidiocesi d'Atenas

A **archidiocesi d'Atenas** (en latín *Archidioecesis Pisaurensis*) ye una seu bispal metropolitana con territorio en Grecia. A suya seu ye en  Atenas.

## Historia

Fue constituita como diocesi en o Sieglo III y elevada archidiocesi en 2000. Teneba en 2000 132.600 habitants.

## Arcebispes d'os sieglos XIX, XX y XXI

* Giovanni Marangò † (1875 - 1891)
* Giuseppe Zaffino † (1892 - 1895)
* Gaetano De Angelis, O.F.M.Conv. † (1895 - 1900)
* Antonio Giovanni Battista Delenda † (1900 - 1911)
* Louis Petit, A.A. † (1912 - 1926 )
* Giovanni Battista Filippucci (Filippoussis) † (1927 - 1947)
* Marco Sigala † (1947 - 1950)
* Marius Macrionitis, S.I. † (1953  - 1959)
* Venedictos Printesis † (1959 - 1972)
* Nikólaos Fóscolos (1973 - 2014)
* Sevastianos Rossolatos (2014 - 2021)
* Theodoros Kontidis, S.I., dende 14 de chulio 2021

## Referencias

## Vinclos externos

*  Pachina oficial.
Barrancada d'o camping Las Nieves de Biescas

A **barrancada d'o camping Las Nieves de Biescas** estió una catastrofe hidrolochica que ocurrió lo 7 d'agosto de 1996 en o camping *Virgen de las Nieves*, en Biescas (Alto Galligo, Aragón). Unas fuertes plevidas torrencials desencadenoron una rapida creixida per lo barranco d'Arás, en que lo suyo cauz heba situau lo camping *Las Nieves*, que estió arranau totalment per un lurte de fango, penyas y arbols en qüestión de menutos. Murioron 87 personas y resultoron feridas 183.

## Referencias
Theodoros Kontidis

**Theodoros Kontidis [[Companyía de Chesús|S.I.]]** (Salónica (Grecia), 11 de marzo de 1956) ye un chesuita y arcebispe catolico electe de Grecia. Actualment ocupa a Catedra Metropolitana de Atenas.

## Biografía

Ingresó en la Companyía de Chesús en 1983 y recibió a ordenación sacerdotal o 9 d'octubre de 1988 en Atenas, y o suyo primer destín estió como parroco en a Seu del Corasò Sagrado en Atenas.

Ye Licenciato en Filosofía por a Pontificia Universidad Gregoriana de Roma.

### Bispe y Arcebispe

O Papa Francisco lo nombró Arcebispe d'Atenas o 14 de chulio de 2021; recibirà a ordenación bispal l'18 de setiembre d'ixe mesmo anyo.

## Referencias

## Vinclos externos
Magda Godia Ibarz

**Magdalena Godia Ibarz** u mas conoixida como **Magda Gòdia** (Mequinenza, Cinca Baixa, Aragón, 5 de chulio de 1953 - Leida, Segrián, Catalunya, 7 d'agosto de 2021) estió una politica aragonesa de luenga catalana, que se convertió en alcaldesa de Mequinenza dende 2003 dica 2021, defensora d'a luenga catalana y impulsora d'a figura de l'escritor Jesús Moncada.

## Referencias
Olaf Scholz

**Olaf Scholz**, naixiu d'Osnabrück (Baixa Saxonia, Alemanya) lo 14 de chunio de 1958, ye un politico alemán que estió canceller d'Alemanya dende 2021 dica lo 6 de mayo de 2025.

## Biografía
Scholz estudió dreito en l'Universidat d'Hamburgo pa convertir-se en avogau especializau en dreito laboral.

Miembro d'o Bundestag dende 1998 dica 2001 y de nuevo dende 2002 dica 2011, Scholz estió ministro de l'Interior d'o land d'Hamburgo baixo lo primer alcalde Ortwin Runde dende mayo a octubre de 2001 y secretario cheneral d'o suyo partiu en l'epoca d'o canceller Gerhard Schröder, de 2002 a 2004. Estió ministro federal de Treballo y Afers Socials en a primera gran coalición de Merkel de 2007 a 2009, y lider d'o SPD en Hamburgo de 2000 a 2004 y de nuevo de 2009 a 2018.

Dende lo 7 de marzo de 2011 dica lo 13 de marzo de 2018 estió primer alcalde d'Hamburgo, y president interino d'o SPD d'o 13 de febrero a lo 22 d'abril de 2018.

Dende marzo de 2018 dica aviento de 2021 estió ministro de Ficienda d'Alemanya.

Lo 10 d'agosto de 2020, a executiva d'o SPD lo nombró candidato a canceller pa as eleccions federals d'o 2021 en Alemanya. L'8 d'aviento de 2021 estió nombrau Canceller d'Alemanya.

Lo 6 de noviembre de 2024, perdió la suya mayoría en o Gubierno cuan despidió a Christian Lindner d'o puesto de ministro federal de Finanzas y trencó l'alcuerdo de coalición. Lo 16 d'aviento, Scholz perdió una moción de censura y se tenioron que celebroron eslecions abanzadas lo 23 de febrero de 2025 resultando como nuevo canceller el líder de la CDU, Friedrich Merz, en aconseguir una mayoría parlamentaria.

## Referencias

## Vinclos externos
*  Sitio web oficial.
Toki Pona

**Toki Pona** ye una una luenga construyida conoixida per lo suyo chicot vocabulario. Estió creyau per la lingüista y traductora canadiense Sonja Lang con o proposito de simplificar os pensamientos y la comunicación. Se publicó per primera vegada en linia en 2001 como un borrador, y dimpués en una forma mas completa en o libro *Toki Pona: The Language of Good* en 2014. En chulio de 2021, Lang lanzó mas tardi un diccionario complementario basau en l'uso d'a comunidat, clamau *The Toki Pona Dictionary*.

Una chicota comunidat de parlants se desenvolvió a primers d'o decenio de 2000.  Si bien l'actividat se leva a cabo prencipalment en linia en salas de chat, en os rez socials y en atros grupos, i habió cualques reunions organizadas en persona entre os decenios de 2000 y 2010.

A caracteristica prencipal de Toki Pona ye lo minimalismo. Se centra en conceptos universals simples, fendo emplego de muito poco pa expresar-se a lo maximo. L'idioma ye aislau y tien 14 fonemas y arredol de 123 parolas radiz que son facils de pronunciar en toz os idiomas. Manimenos, no estió creyau pa estar un idioma auxiliar internacional. Inspirau en a filosofía taoísta, lo lenguache ye disenyau pa aduyar a os usuarios a concentrar-se en cosetas basicas y promover lo pensamiento positivo, d'alcuerdo con a hipotesi de Sapir-Whorf. Tot y con o reduciu vocabulario, os parlants son capaces d'entender-se y comunicar-se entre él, basando-se prencipalment en o contexto y as combinacions de parolas pa expresar significaus mas especificos.

## Referencias

## Vinclos externos
* Wikipedia en Toki Pona.
* Pachina web oficial.